
vés Elogi del candidat 
pronunciat pel Dr. Jordi Farré Coma 


Eufòria feliç 


Rector Magnífic de la Universitat Rovira i Virgili, Sr. Francesc Xavier 
Grau Vidal, 

ll-lustríssim Sr. Joaquim M. Puyal i Ortiga, 

Sr. Àngel Cunillera, president del Consell Social, 

Dr. Antoni Gonzàlez Senmartí, secretari general de la URV, 

Dr. John Style, degà de la Facultat de Lletres, 

Col-legues del Departament de Filologia Catalana, 

Autoritats polítiques i acadèmiques, 

Amics i amigues de Joaquim M. Puyal, 

Ciutadanes i ciutadans de Catalunya, 


Ja som aquí... M'enorgulleix pronunciar l'elogi del candidat a obtenir 
el grau de doctor honoris causa per la nostra Universitat, el comunicador 
Joaquim Maria Puyal i Ortiga. Gràcies, rector, gràcies, col-legues del Depar- 
tament d'Estudis de Comunicació, gràcies, Dr. Bernat López per conferir-me 
aquest honor. 

Si m'ho permeten, començo compromès amb alguns meus retalls bio- 
gràfics que s'associen amb la figura del Sr. Joaquim M. Puyal. Dels setanta, 
amb ulls de nen, el record íntim de com ma mare lloava la saviesa del Dr. 
Puigvert, que havia explicat a Vostè pregunta tota una filosofia de vida en 
què dormir poc, treballar molt i donar-se als altres era la millor de les recep- 
tes per ser feliç. Dels vuitanta, els plors d'un vell mariner calafellenc que 
tenia un fill cec, blau-granes fins a la melsa, quan em relatava la joia que li 
va produir el moment en què tots dos, pare i fill, van poder saludar de fit a fit 
en Puyal, aquell nano senzill de veritat. Dels noranta, entre els estudiosos de 
la comunicació a la Universitat, muts d'admiració vers algú amb una capa- 
citat innata de comunicar, quan La vida en un xip era al cim de la glòria. Del 
segle XXI, els meus pares i els meus fills, orgullosos per la dimensió pública 
de qui s'ocupa de tot i per a tots, comunica com ningú ho fa i, a més, és un 


dels nostres. Una persona íntegra de cap a peus que no parla malament d'al- 
tri, apel:lant-nos des de la distinció i l'excel-lència. Si no parlés català com 
ho fa semblaria que encaixa molt millor en la més prestigiada tradició de la 
comunicació anglosaxona o francesa. Per tot, des del compromís personal 
més sincer, gràcies, Quim Puyal, ara ja em puc ben morirl No s'amoinin, el 
meu estat és una eufòria feliç continguda molt saludable. 

El Departament d'Estudis de Comunicació, que represento, celebrem 
col-lectivament aquesta laudatio, festa grossa, epifania de la comunicació. 
Des d'avui i públicament vós, Dr. Puyal, en sou el nostre membre més il- 
lustre. Us convidem a participar-hi sempre que ho desitgeu, estarem cofois 
d'abraçar-vos. La vostra trajectòria professional ha protagonitzat la cons- 
trucció de l'espai català de comunicació i ha esdevingut factor clau d'enri- 
quiment, tant en els moments més cèlebres com en la mateixa configuració 
de la nostra identitat col-lectiva. En una nació sense estat minoritzada i en 
un espai comunicatiu assetjat, la vostra excel-lència lingúística, la vostra 
creativitat en els llenguatges i la vostra capacitat d'innovació de formats en 
els mitjans de comunicació pública han estat factors de dinamització de la 
indústria audiovisual, però fonamentalment han esdevingut models d'ho- 
nestedat i credibilitat, una injecció d'exigència. 

Amb motiu del trentè aniversari de les transmissions de futbol en català, 
ara ja a la vora dels trenta-quatre, manllevant les paraules de Joan Martí 
Castell, president de la Secció Filològica de l'Institut d'Estudis Catalans i 
primer rector de la Universitat Rovira i Virgili, Joaquim Maria Puyal ha esta- 
blert amb naturalitat, conscientment i magistralment el llenguatge del futbol 
en el català, la naturalitat, la consciència i el mestratge impliquen, però, 
rigor, molt de rigor, i segurament moments de tensió profunda. Puyal hi ha 
aplicat tot això amb un estil que ha estat sortosament imitat, però que té 
característiques irrepetibles... Molt d'estudi, sempre colze a colze. Sr. Jordi 
Mir, mereixeu el nostre màxim reconeixement. 

Puyal, traient-se mèrits, ho explica afirmant que es va limitar a recuperar 
un vocabulari ja existent feia cinquanta anys al nostre país quan va gosar 
imaginar-se les transmissions de futbol en català l'any 1976. Tanmateix, la 
transcendència de normalitzar la llengua catalana en el món del futbol en 
un país ennegrit per quaranta anys de genocidi cultural no té parangó pos- 
sible i el temps no fa més que magnificar aquesta fita. La cultura de masses 
democràtica i universalista fou clau per a Catalunya en uns moments difícils 
de transició política on tot estava per fer i tot era possible, mercès però, a 

creadors singulars com Espriu en la literatura, Raimon en la música o Puyal 
en les ones esportives. Les narracions futbolístiques insolents i llengudes 
per antonomàsia esdevenen una festa de l'educació gràcies a les narracions 
mítiques de Futbol a Catalunya Ràdio, parlem2e Sense escapolir-me de l'es- 
comesa, la tasca filològica i normalitzadora de les preuades propostes radi- 
ofòniques i televisives del geni creador Puyal, mereixen un tastet tant de les 
seves invencions com experimentacions: ja sia amb la llengua tot creant un 
univers propi (ziga-zaga, parany linguístic, inadmissible, orsai, traveta, re- 
fús, bimba, gardela, mistos, ciri, no es pot matar tot el que és gras, jugadors 
destralers, matussers, pispar la cartera, cacau" —vatua l'olla, en Puyall— 
"més i més i més i més i més i encara més i més i més"), ja sia amb la hibri- 
dació dels llenguatges i els personatges, quan la parla és espectacle, com en 
La vida en un xip tot introduint un tema social de debat a partir d'una ficció 
realista, La Granja, precedent indiscutible de les telenovel-les de producció 
pròpia de la Televisió de Catalunya, ja sia teixint un discurs singular à la 
Puyal, ara expositiu, adés descriptiu, ara narratiu adés argumentatiu, però 
sempre primmirat, proper i distingit, ètic i estètic, concret i abstracte. 

Mestre Puyal. Aquest epítet substantiu, concedit unànimement per 
aquells amb qui ha treballat i pel conjunt dels professionals de la infor- 
mació, esdevé particularment remarcable. Fa just cent anys, Max VVeber, 
un dels clàssics de la sociologia, reivindicava la responsabilitat intel-lectual 
del periodista que, com la resta de demagogs, pertany a una espècie de 
casta pària que la societat jutja sempre d'acord amb el comportament dels 
membres moralment pitjors. Nogensmenys, el sentit de la responsabilitat 
del periodista honrat no cedeix al de qualsevol altre intel-lectual. La vostra 
trajectòria professional i personal, mestre de periodistes, s'enalteix encara 
més en un món incert i complex. Vós heu estat capaç de no perdre el nord 
tot brindant-nos seguretat ontològica a doll. En la vostra diagnosi l'ofici del 
periodista és un ofici amenaçat per la tenalla d'interessos dels poderosos, 
però el màxim damnificat és el receptor que, al cap i a la fi, és qui sempre 
heu defensat. A l'entorn de la comunicació ens hi juguem molt, fins i tot els 
principis democràtics, tal com la Dra. Mònica Terribas ho abrandava, des 
d'aquest mateix faristol, en la lliçó inaugural del present curs acadèmic. 
Mestre Puyal, heu estat penyora de la coherència i el compromís, en la 
teoria i la pràctica, en el discurs i en els fets i sobretot en les paraules, tot 
a l'entorn de la comunicació i amb els drets dels receptors com a principi 
constituent. 

La vostra inesborrable inspiració televisiva continua intacta, engran- 
dint-se amb el pas del temps. Les memorables entrevistes a Vostè pregunta 
(1978-1984), les extraordinàries representacions públiques de Vostè jutja 
(1985-1987), la participació ciutadana i disposició escènica en La vida en 
un xip (1989-1992), l'amplitud de mires i la profunditat conceptual d'Un 
tomb per la vida (1993-1994), esdevenen bombes televisives originals, ar- 
riscades i compromeses amb la qualitat, sacsejades d'intel-ligència i bon 
gust, les quals van gaudir d'un reconeixement unànime del públic. Perquè 
per al Dr. Puyal l'entreteniment no és la finalitat de la televisió sinó el punt 
de partida. Tant a la ràdio com a la televisió ens feu adonar que el mitjà no 
és el missatge, ans al contrari, el missatge és el mitjà. Vós heu aspirat sempre 
a fer-nos sentir partícips, audiències dignes. És això que us ha empès en tot 
allò que heu emprès. 

En sou conscients Som davant d'un artesà de la llengua, inventor 
de llenguatges, enraonador d'històries populars, evocador d'imaginaris i 
mons possibles, mag de les paraules i els silencis, retratista de la mesura 
i el seny però també de la desmesura arrauxada, irònic sempre amb ell i 
amb allò que l'envolta. Les seves al-locucions són emfàtiques a l'hora de 
dibuixar paisatges sensorials vius i atractius per als oidors o espectadors. 
Cal ser un savi en el contracte de la comunicació. Puyal sempre aposta pel 
receptor, que és qui dóna sentit a qualsevol procés de comunicació reeixit. 
Gens senzill, com ens ho fa capir Sebastià Serrano Farrera, catedràtic de 
Lingúística de la UB i mestre del mestre que avui honorem, destil-lant-ho 
magistralment en les seves obres recents. Amb el beneplàcit de tots dos 
mestres, Joaquim M. Puyal és El regal de la comunicació, per L'instint de 
la seducció, perquè coneix Els secrets de la felicitat i per la seva irrefrena- 
ble capacitat encomanadissa, amb una inflexió, el gest, un deix, la mira- 
da, La festa dels sentits (2009). Imagineu-vos-ho: Puyal és Puyal, Puyal és 
Puyal... 

Perquè som essencialment allò que comuniquem. I ho som però amb 
vós topem amb els ets i uts de la comunicació. No tan sols lingúista, perio- 
dista, narrador, creador polifònic o autor pioner sinó també l'home símbol 
de la comunicació pública en català, excelsa i rica, on la parla esdevé es- 
pectacle, la ràdio es fa imatge, vibrant alhora que invisible, i la televisió es 
converteix en talaia sublim d'experiències compartides, inventant-vos pre- 
guntes indiscretes com En sabem res, de l'Àfrica2 o jocs d'enginy com en el 
Joc del segle i en Tres pics i repicó. Les vostres propostes han resultat sempre 

obres suggeridores i polièdriques, gens improvisades, sempre sentides. Sou 
un estudiós infatigable del fenomen comunicatiu, sensu lato. 

Les distincions que ha rebut Joaquim M. Puyal i Ortiga han estat nom- 
broses i de gran prestigi. Per esmentar-ne només algunes: quatre cops el 
premio Ondas (1978, 1979, 1986 i 2004), tres vegades el premi Òmnium 
Cultural (1983, 1986 i 1991), el premi Ciutat de Barcelona (1983), el Premi 
Nacional de Cultura (1997), el Premi Nacional de Radiodifusió (2004), el 
premi Ramon Fuster del Col-legi de Doctors i Llicenciats en Filosofia i Lle- 
tres (2005) 

Petit parèntesi. Precisament, amb motiu d'aquest darrer premi l'enorme 
Jaume Cabré, en un text apologètic brillant, deia de Puyal el seguent: "Puc 
deixar constància que treballar amb en Quim Puyal és fer-se farts de treba- 
llar, és fer més hores que un rellotge, però és veure constantment valorada 
la teva feina i és viure en un estat d'una eufòria feliç perquè estàs fent coses 
que t'agraden i que formen part d'un projecte més ampli en el qual creus. 
l això ho poden corroborar desenes de persones que han viscut aquesta 
experiència." He manllevat aquest passatge perquè és una descripció im- 
millorable. He percebut aquesta eufòria feliç envejant-la en la passió pro- 
fessional de la Mònica Terribas quan compartíem despatx universitari. L'he 
sentida meva gaudint d'un àpat amb en Quim envoltat d'un teva meva de 
sobretaula sota els efluvis d'un rom guatemalenc prop d'una Estació d'en- 
llaç. Aquesta embriaguesa d'eufòria feliç torno a reviure-la ara. Gràcies, 
Puyal, sou un crac, feu bondatl La vostra escola rau a empènyer els dei- 
xebles vers les seves exploracions, sense destorbar-los. La vostra elegància 
professional els deixa astorats d'admiració, imbuits, però, d'una fertilització 
productiva. 

Joaquim M. Puyal i Ortiga ha estat distingit i nomenat ll-lustríssim mem- 
bre numerari de la Secció Filològica de l'Institut d'Estudis Catalans (2009), 
ja fa alguns mesos, i ha accedit al grau de doctor en Lingúística per la Uni- 
versitat de Barcelona (2010), ja fa alguns dies. Avui, però, us hi jugueu el 
doctorat honoris causa per la Universitat Rovira i Virgili, pionera i capdavan- 
tera. Ja podeu ben tremolarl 

Ja vau ser professor de Lingúística General a la UB des de 1971 fins a 
1973. Des de l'any 2004 fins al 2008 heu estat membre del Consell Social 
de la UAB. En l'activitat docent heu col-laborat amb la majoria de les uni- 
versitats dels Paisos Catalans. La vostra insubornable vocació pedagògica i 
universitària, però, ha estat sempre present en les vostres reflexions poliè- 

driques en els mitjans de comunicació pública des de fa dècades, obertes 
a tothom. 

Dissortadament, la centralitat de la comunicació no ha estat prou ben 
entesa en l'acadèmia. Tothom comunica però ho fem de manera personal 
i intransferible, amb més o menys clarividència, és clar. Els professors mal- 
dem per ser comunicadors destres i guanyar-nos el feedbach dels nostres 
estudiants. Tanmateix, no n'hi ha prou amb la mera transmissió de missatges 
o l'ensenyament de continguts. Calen maneres i passió. L'educació i la co- 
municació són processos ineludiblement agermanats en la teoria i la pràc- 
tica, els quals conflueixen justament en les seves maneres apassionades. 
Deixem de pensar tant en la comunicació educativa i invertim molt més 
a educar-nos en la comunicació. El vostre rigor intel-lectual i compromís, 
doncs, hic et nunc doctoren la comunicació, de tan visible invisible entre 
molts de nosaltres, com l'aigua per als peixos. La vostra singularitat es no- 
dreix d'una modèstia ambiciosa, dins d'un cercle virtuós d'arrossegament 
de qui creu en allò que fa fent només allò que creu amb la "C" majúscula de 
Comunicació. El vostre optimisme distingit traspua generositat infinita vers 
tots aquells que us envolten. Tot d'una l'afany expansiu del meu discurs es 
contrau per un silenci intencionat. Fruim d'un moment únic, preparem-nos 
per assaborir-lo: la seducció de les paraules és a punt d'irrompre, qui us 
parla s'esvaeix per xalar fins on el crac de la comunicació vulgui. La nostra 
institució universitària pren tot el protagonisme, avui som l'epicentre de la 
comunicació a Catalunya. 

Sortosament, qui avui homenatgem venera la universitat. Gaudim, 
doncs, d'un acte recíproc de justícia, maco de veritat. Aquesta ha estat la 
meva principal obsessió perquè la comunicació ens fa humans i en vós, 
amic Puyal, és la causa per tots els vostres honors. 

Rector Magnífic, en la mesura que m'ha estat possible, he exposat la 
vida i obra del senyor Joaquim M. Puyal i Ortiga. Crec, doncs, haver dit 
prou perquè amb la vostra autoritat li sigui atorgat el reconeixement dels 
seus mèrits. Per tant, Rector Magnífic, us demano que us digneu nomenar 
doctor honoris causa el senyor Joaquim M. Puyal i Ortiga i incorporar-lo a 
la nostra Universitat. 

ss Discurs d'investidura 
pronunciat pel Dr. Joaquim Maria Puyal i Ortiga 


(JMP parla des de l'estrada a tots els assistents) 


Bon dia. Tots vostès comprendran que ara jo tingui un problema. I que 
després de la presentació que m'han fet i de les coses que avui s'han dit de 
mi tingui tanta pressió com el Barça quan ha de guanyar una final. És lògic, 
per tant, que ara em faci mal la panxa i que tingui por de no estar a l'alçada. 
Comprendran, doncs, que no sàpiga ben bé com correspondre la laudatio. 
Sol-licitaré ajut. Si us plau, Rector Magnífic, tal com ja us he demanat priva- 
dament, us prego que m'excuseu i que em doneu públicament llicència per 
poder usar alguns recursos comunicatius inhabituals del protocol ordinari 
associat a la lectura d'un discurs d'agraiment. Crec que em poden resultar 
molt rendibles per assolir el propòsit comú d'aquesta sessió litúrgica 


Rector: Tot aquest espai de comunicació és seu, doctor Puyal. 


Moltes gràcies. Aquesta Universitat està arrelada al territori, però la Ro- 
vira i Virgili és una universitat internacional. És una de les millors de l'Euro- 
pa meridional i una de les capdavanteres del nostre país. Avui, amb aquest 
acte, em fa un gran honor. En efecte, aquest és un gran honor. Com ja he dit, 
ara és extremadament emocionant però enormement compromès haver de 
respondre a tot allò que he sentit. Seria del tot contradictori i ridícul palesar 
mancances justament en allò que se m'ha elogiatl Què ha de fer, doncs, 
la persona que està en la meva situació en una ocasió com aquesta2 Té un 
recurs fàcil, pensareu. N'hi ha prou de llegir un discurs. En efecte, sembla 
que si disposem d'un text escrit prèviament s'hauran acabat els problemes. 
Només hem de posar-nos-hi, doncs. 


(JMP se situa darrere el faristol, es posa les ulleres i en to baix i monòton 
comença a llegir no gaire prop del micròfon de taula.) 


Vull començar aquest discurs llegint part d'una tramesa del Dr. Joan 
Bastardas al Dr. Santiago Mollfulleda, company meu de Facultat a la UB, 

que va ser un dels primers professors d'aquesta casa. Es dóna la coincidèn- 
cia que, com passa ara, quan la va escriure s'acabava l'hivern. Així, doncs, 
ve a tomb de recordar aquella oda d'Horaci que ens parla de l'agradable 
retorn de la primavera: l'època més melangiosa del poeta de la melangia. 
L'il-lustre preceptor explica que, a classe, van arribar al vers novè, que diu 
"nunc decet aut uiridi nitidum caput impedire myrto". No presenta proble- 
mes d'interpretació: "ara és l'hora de cenyir-nos el cap, lluent de perfums, 
amb la verda murtra". El problema era un altre, diu la carta. El problema 
era que cap de la vintena llarga de noies i nois que ocupaven els bancs no 
havia vist mai una murtra. Llavors es feia difícil d'explicar que viridis, aplicat 
a la murtra, no era simplement un adjectiu ornans, o de fer veure com era 
possible entortolligar les seves branquetes als cabells, del tot impossible 
descriure l'aroma moradenca de les fulles i les baies. 


(JMP —que ha llegit tot aquest text sense fer-se sentir gaire bé— alça el 
cap i mira la sala per damunt de les ulleres, fita de banda a banda l'auditori 
i dibuixa un somrís murri al rostre. Es treu el birret. Agafa el micro de mà i 
torna a situar-se a l'estrada tot deixant el faristol. Ara, sorprèn tothom parlant 
en to alt.) 


Està bé que un senyor faci un discurs així2 Oh, bé que se l'ha preparat 
aquest discursl I s'ha estat tota la nit rellegint-lol I tal vegada s'ha assegurat 
amb un especialista en clàssiques que col-loca els accents on correspon. 
S'ha amoinat a revisar totes les coses que havia de dir. Ni una més ni una 
menys. Però aquest senyor no tenia cap preocupació per l'exposició formal. 
Fins i tot el padrí patia i estava neguitós per mirar d'acostar-li el micròfon. 
Aquest home que teníem aquí ni sabia on era el micròfon. I el to2 què me'n 
dieu del to que tenia2 Com n'era, de monòtoni Oh, ja en deia, de coses 
assenyadesi És veritat que Horaci és el poeta de la melangia, és veritat que 
ara arriba la primavera, el que no ens arribava era l'ànima de les seves 
paraules. (JMP micròfon en mà, comença a caminar entre les fileres de la 
sala del Paranimf ) I el ritme2 Què me'n diuen del seu ritme2 (pausa) És tan 
important el ritmel Hi ha locutors de ràdio que quan transmeten els partits 
de futbol tenen constantment el mateix to i el mateix ritme. (JMP crida molt 
i té un to molt al "Lolololololololololo, lololololololo, lololololololololo- 
lo, lololololololo". El to i el ritme són molt importants. Com és que aquest 
home no feia servir canvis de to ni de ritme2 Us en posaré un exemple, 

tornant al discurs radiofònic. Si la pilota la té el porter i la dóna al lateral, si 
el defensa la passa al central i el central al lateral esquerre, el to ha de ser 
baixi el ritme lent. Una cosa així com, "tatatatà, tatà, tatà, tatà" (Ho fa sense 
pressa). Si la juguen cap al mig del camp, quan l'acció comença a tenir una 
certa projecció ofensiva, és lògic que pugi una miqueta el to i una miqueta 
el ritme (JMP parla una mica més de pressa). "Tatà tatà, tatà, tatà, tatà, tatà, 
tatà tatà tatàaa". I si estan fent ja la jugada d'atac, som a l'extrem i a punt 
de fer la centrada o a punt de rematar-la, ha d'avivar el to i ha d'accelerar 
el ritme, "tatatatatà, tatà, tatà, tatà". l ara ve la resolució. Si la pilota acaba 
sortint a fora, el to és "tatatatà, taaaaaaaaaaaaaà" (To que baixa, de desencís 
quan allarga la a final) i si la jugada acaba en gol fa "tatatatà taaaaaaaaaaa- 
aaaaaàl" (To que puja, alegre) (La gent riu) (Pausa). Comprendreu que hagi 
demanat llicència. (Murmuri de complaença) 

Sabeu que és fantàstic que rigueu2 Il ho agraeixo molt per part meva. 
Molt. Ara ja no estic tan nerviós. Sabeu2 A un orador com ara jo li cal la 
reacció de l'auditori perquè és allò que greixa els mecanismes que activen 
la producció de missatges. Em dóna seguretat. És com si em renovéssiu la 
confiança, és com aquella picada d'ullet, com aquell punt de convicció que 
tens quan dius, vés per aquí que això funciona. Continuem, doncs. El to i 
el ritme també ens serveixen per marcar més coses. Per exemple: imaginem 
que es genera una determinada tensió, que tenim l'expectativa pròpia d'una 
jugada atacant i de cop i volta sentim "tatà, tata, tatàtatà, taaaaaaaà..." (To 
de decepció). Què ha passat: Que hem perdut la pilota. Per tant, tots els que 
us dediqueu a la cosa lèxica i gramatical, com el Dr. Joan Solà (assenyala), 
permeteu-me que respectuosament gosi dir que amb to i amb ritme i pràcti- 
cament amb poca cosa més, ja ens podem fer entendre. I podem entretenir 
la gent, que és bàsic a la televisió. És clar que els que ens dediquem a la 
comunicació mediàtica necessitem sobretot paraules, necessitem estructu- 
res i regles de relació. Però de vegades ens oblidem de la gramàtica, i de 
tot el que calgui. 4 Trobaríem un exemple pràctic d'actuació mediàtica que 
tingués bàsicament to i ritme2 4Podríem descriure una acció només amb to i 
ritme, sense verbs que definissin una acció, sense objectes de complement, 
sense els sintagmes convencionals2 Home, davant de tanta càtedra jo no 
m'atreviria a ser tan beneit de dir que sí. Però potser hi ha algun exemple 
que ens podria donar a entendre que, al món audiovisual, només amb to i 
amb ritme ja podem aconseguir un missatge plenament funcional i reeixit. 
Com aquest (Assenyala la pantalla que hi ha a la sala. Ara hi surt la imatge 

en vídeo d'una jugada del Barça. S'escolta la narració radiofònica) "Assistèn- 
cia de Xavi, més cap a la dreta per Messi, Messi, Messi, Messi, Messi, Messi, 
Messi, Messi i Messi, Messi, encara Messi, encara Messi, encara Messi, en- 
cara Messi, encara Messi, encara Messi, encara Messi, encara Messi, encara 
Messi, encara Messi, encara Messi, encara Messi... gol, gol, gol, gol, gol, gol, 
gol.." (Mentre sortien les imatges JMP ha tornat al faristol). Ara només sen- 
tíem un nom, Messi i un frequentatiu, res més. Quan vaig acabar aquesta 
transmissió li vaig preguntar al Ricard Torquemada: tu creus que això s'ha 
entès2 El Ricard em va dir que sí. Ell sovint em diu que sí perquè m'estima 
molt. Jo vaig pensar, però, que quedava encara un pas per fer. Em vaig dir a 
mi mateix: hi ha una cosa que està bé, haver-te deixat anar ja des de l'inici i 
ja des del mig del camp intuir que això podia ser gol, i, per tant, descriure- 
ho només amb les eines de la reiteració i del ritme. I apujar el crescendo, 
també. Però és clar, al final dius "gol". I és com si l'exercici quedés a mitges. 
Aleshores vaig pensar que potser estaria bé que quan marqués Messi passés 
del "Messi, Messi, Messi" al "més i més i més". La gent ja entendria que això 
volia dir "gol". Així tancaríem el cercle d'aquesta petita pirueta. (Pausa) 
Parlo del to i del ritme, però podria parlar d'altres eines comunicatives. 
De la mirada, per exemple. Aquest home que hem vist abans aquí no mira- 
va. Mirava el paper, no la gent. Quina manera de desaprofitar recursosli Els 
antropòlegs saben que mirar és una cosa que fem els humans des de molts 
anys abans que no parlem. El meu mestre, el Dr. Sebastià Serrano, aquí 
present, diu sovint que estem molt més entrenats per mirar que no pas per 
parlar. Quan tenim un nadó a les mans, aquella criatureta, la mirem. Ens hi 
quedem embadalits. Quanta estona2 Moltal, dos minuts, cinc minuts, deu 
minuts... l la criatureta ens mira. Ens diem coses en un exercici primerenc 
i ancestral. Ens comuniquem només mirant-nos Les mares ho sabeu molt 
bé, això. Noteu que es produeix una comunicació reeixida, plena, com- 
pleta. No us calen les paraules. La criatura fa una rialleta que ens arriba al 
moll de l'os de l'ànima. Com l'agraimi Sense adonar-nos-en ens ajudem 
un pelet amb el to, "Tititití ti tí" i ell o ella ens fa "Eeeeeeeeeegh", i quan 
fa "Eeeeeeeeeegh", sentim una gratificació impagable. Tot això és present 
entre nosaltres des de l'inici de la nostra espècie. Les paraules vénen molt 
més tard, molt més tardi M'agrada veure com ara el Dr. Eudald Carbonell 
assenteix. Com a orador, això també m'anima. Continuem amb la mirada. 
Pensem en aquelles pel-lícules que ens ensenyen militars. Cap on mira el 
soldat2 Al davant. Té la mirada fixa cap a un punt imprecís... Tots els soldats 

miren igual, de front. Ferms, on han de mirar si no2 (JMP es posa ferms i 
aixeca el cap i mira de front). (Pausa). Aquell que mana, en canvi, li passa 
revista, se'l mira i se'l remira, el toca. On mira el qui mana2 On vol. Que si 
la sivella, que si el coll, que si les botes... On mira el qui obeeixe On pot. 
Mai als ulls. Qui i quan mirem als ulls2 Potser, tard o d'hora, tots nosaltres, 
però ho fem molt poques vegades, en moments determinats. Per exemple, 
en els exercicis de la seducció. Aquella mirada que em va fer aquella mossa 
era com un passaport. Aquella mirada d'aquella dona aquell vespre volia 
dir: No em fa res que m'enfilis amb els teus ulls, ja et pots apropar. Jo ho vaig 
entendre així i va ser un acte comunicatiu reeixit. Si no hi ha hagut errors 
en la comunicació visual, no hi ha d'haver problemes. I podrem continuar 
enfilant-nos. Convé saber entendre el llenguatge dels ulls. Il que ens mantin- 
guem entrenats en l'art de la mirada. 

I del tacte, què me'n dieu2... Quanta gent us ha tocat a la vida2 Us ha 
tocat la mare quan vau néixer, quan éreu petits. Ens ha tocat moltíssim la 
mare, 012... Algú us ha tocat més que la mare2 D'acord, la parella. Qui més 
us ha tocat a banda dels fills Potser ningú més, d'una manera comparable. 
Per això tots els oficis vinculats al tacte estableixen situacions comunicatives 
especials. Quan anem al fisioterapeuta, quan anem al perruquer, quan ens 
maquillen, quan ens fan una manicura, aquests professionals ens toquen. I 
aquest tacte es vincula automàticament —ho vulguem o no— amb un munt 
d'informacions que tenim incorporades al cervell. Per això amb les persones 
que ens toquen som més comunicatius, més fràgils, més transparents, més 
francs... Llevat d'aquests casos nosaltres ens toquem poc a la vida quotidi- 
ana. Quan algú usa el tacte, de manera estudiada, no espontàniament, usa 
un recurs comunicatiu que els humans practiquem des de molt abans que 
els actes de parla. Ens hem entrenat molt per a això. Així doncs, qui coneix i 
usa el llenguatge del tacte, i li'n treu profit, té una posició avantatjosa durant 
un acte comunicatiu amb connotacions emocionals. 

Què no dir de l'olfacte... L'Anofeles gambiae és un mosquit que té vint- 
i-set sensors per detectar substàncies presents en la suor humana. Això fa 
que pugui seleccionar ràpidament les seves víctimes. Nosaltres no en tenim 
tants ni de bon tros i, a més, ara hem perdut molt la necessitat d'olorar les 
coses per obtenir-ne informació. Allò que feien els nostres avis per veure 
si la fruita era dolça o si les menges estaven en condicions, ja no ens cal 
fer-ho. Ara, som conscients que ens amoina l'olfacte quan hem de comprar 
una colònia o quan ens preparem en els processos de la seducció. A l'hora 

de seduir volem disposar de totes les eines comunicatives. (Pausa) Qui fa 
un discurs, com ara jo, també vol seduir. Per tant, li hauríem de dir a aquell 
home que ha començat a parlar que canvii el procediment i que s'oblidi 
d'aquell estil de fer discursos. Perquè ens entenguem, si fóssim a la tele, 
agafaríem els papers i els estriparíem. 3Quedaria bé que ara féssim ras-ras 
amb el paperam on hi ha el discurs escrit2 La televisió ho faria perquè és un 
mitjà que remarca les coses, insisteix en les obvietats, subratlla les evidèn- 
cies. És clar, representa. Al vell Demòstenes li van preguntar quines eren les 
tres claus del discurs i ell va dir, la primera és la representació, la segona és 
la representació i la tercera és la representació. Per tant, em deixeu esquin- 
çar els papers del discurs (Ho fa) com si fóssim a la televisió2 (Pausa) Ara, 
amics, he perdut la crossa del discurs escrit, és a dir, el text. He de continuar 
parlant, però sense llegir. 

No llegir té l'avantatge de l'augment de fiabilitat. A l'època clàssica hi 
havia escriptors de discursos. Eren els logògrafs. Ells escrivien els discursos 
d'altres persones. S'ocupaven de la inventio, el contingut, de la dispositio, 
l'estructura, i de les parts de la dispositio. Per començar, de l'exordi, per 
animar l'audiència, per captar la benevolència de la gent. Dono per des- 
comptat que si sou aquí i que si heu vingut a Tarragona els qui sou de fora 
és perquè teniu una bona benevolentia. No em caldrà insistir en aquesta 
captació. Naturalment, també eren al cas de la confirmatio i de la peroratio, 
de l'exposició i del resum o síntesi final. Però hi havia una altra part molt 
important, que és l'elocutio, l'estil. Tot això ho tenien escrit i, per tant, as- 
segurat. Aleshores només calia que qui ho havia de dir s'ho aprengués. El 
Sr. Josep Maria Loperena, aquí present, ens podria explicar com s'ha de fer. 
Som al món dels actors. És el teatre. Memoritzar i actuar. Però és clar, jo no 
sóc pas un actor, no sé memoritzar un discurs, i tampoc no sé actuar com ho 
faria un actor. Sé actuar com a actuant, és a dir, sé actuar i dir les coses que 
penso, però no sé actuar i dir les coses que em fan dir. Perquè a mi ningú no 
em fa dir les coses que dic. Les coses que dic les dic en funció de les meves 
molt limitades capacitats, però jo trio les coses que dic i com les vull dir. 
Aristòtil estaria content escoltant això perquè diria que així segur que no us 
enganyo. El raonament és senzill: si algú diu un discurs oral aparentment 
improvisat, no és tan fàcil que ens enganyi perquè és segur que allò que diu 
no li ho ha escrit un altre. És clar que ara hauríem d'entrar a la recerca de 
les claus de l'engany. Teniu alguna garantia que ara jo no us estic enganyant, 
que no penso una cosa diferent de la que dic2 Per què us refieu de mi2 Hi ha 

detectors de mentida per poder alertar-nos quan qui parla ens enganya2 En 
parlarem un altre dia. Ara tinc un problema gros. No tinc cap text per llegir i 
he de continuar parlant durant mitja hora o tres quarts perquè tot just deuen 
haver passat quinze o vint minuts des que he començat. 

Ara tinc, doncs, el problema més gros que té una persona quan es diri- 
geix a un auditori. Sabeu quin és2 El silenci. La por al silenci. Què passa ara 
si no sóc capaç de continuar parlant2, o què passa si per continuar parlant 
no se m'acut res millor que repetir la frase què passa ara Si no sóc capaç 
de continuar parlant2, i com que no em ve al cap cap nova idea torno a 
dir què passa ara si no sóc capaç de continuar parlant2 El que passa és que 
tinc un problema gros. Aquest problema podria mirar de resoldre'l si jo ara 
comencés a fer jocs de mans, o si em posés a cantar, o si expliqués acudits. 
Segurament us entretindria, oi que sí2 Si ho fes bé, us entretindria, però he 
d'aspirar a entretenir-vos2 Heu vingut aquí per ser entretinguts2 Jo no sóc 
ben bé un saltimbanqui, però oi que si vull mantenir la vostra atenció no 
em puc permetre el luxe de prescindir de l'atractiu formal2 Els clàssics em 
dirien que he de posar l'ornatus al servei de la utilitas. És a dir, que he de 
posar a contribució del contingut i al servei de la correcta comprensió l'apa- 
rença formal que faci el missatge lluit i entenedor. Per tant, declarem que 
cal presentar idees suposadament interessants d'una manera pretesament 
atractiva. És a dir, serem divulgatius, atractius, entenedors, divul... Ara ana- 
va a tornar a dir "divulgatius" i m'he aturat perquè, és clar, quan estem fent 
un discurs hem d'estar sentint-nos i escoltar amb una gran atenció allò que 
diem. Si fóssim prou hàbils ens hauríem d'escoltar abans que no parléssim. 
Així identificaríem aquella situació perillosa i indesitjable que es produeix 
quan anem a emetre, per l'efecte de l'estimulació neuronal i fisiològica, una 
paraula inconvenient. Com, per exemple, ara em passava a mi amb la pa- 
raula "divulgatius", que és inadequada estilísticament, per reiteració. Quan 
te n'adones tard com m'ha passat a mi ara, la paraula ja ha tret el nas, ja ha 
tret el caparró. Has fet salat. Però rectificar-me i reflexionar sobre això ara 
en públic m'agrada, perquè un dels problemes que tenim els productors de 
discursos públics és que rarament rectifiquem. I un productor de discursos 
que no rectifica o té l'arrogància de pensar que mai no s'equivoca i, per 
tant, ja no és de refiar, o li fa vergonya d'admetre que s'ha equivocat, o sen- 
zillament no vol desdir-se d'allò que ja ha dit. En cap d'aquestes hipòtesis 
un emissor és fiable. Malfieu-vos, doncs, de qui no rectifica. Rectificar no 
ens ha de fer mai cap por ni cap vergonya. I, per al receptor, és una garantia 

saber que si cal ho farem. Tornem a allò que dèiem d'entretenir amb con- 
tinguts d'interès. Al prime-time de la televisió tothom busca l'entreteniment, 
però, en general, tant li fa el contingut. Aquest és el gran error i un dels pro- 
blemes més grans que arrosseguem. La clau de la solució rau a considerar 
que l'entreteniment ho és tot a la televisió. I ja tenim la solució. La condició 
de l'entreteniment és, de fet, inherent a la televisió. El professional que no 
entretingui no hauria de poder sortir per televisió. Perquè els continguts, tots 
els continguts, serien, en teoria, vàlids per a la televisió, si partíssim de la 
convicció que l'entreteniment és una condició prèvia. I que hi ha professi- 
onals que saben la manera de fer atractius tota mena de missatges. Per tant, 
amb la capacitat d'entretenir garantida el cuiner emissor pot elaborar d'una 
manera plaent al receptor qualsevol contingut nutritiu des de l'òptica co- 
municativa. (Pausa) Això que fem ara aquí no és un programa de televisió, 
em podeu objectar. D'acord. Hi ha diferències enormes. Per exemple, aquí 
podeu no mirar-me perquè podeu triar el pla. A la televisió el pla el tria un 
realitzador, aquí el pla el trieu vosaltres. Però tant allà com aquí podeu no 
escoltar-me, fer veure que sí i no escoltar-me. O podeu fer que el cap viatgi 
cap a un altre lloc, cap a allò que us amoina o senzillament us entreté més 
que no pas jo. En canvi, jo sí que tinc detectors de la vostra resposta i, en 
funció de la vostra resposta, modifico discretament la trajectòria o la forma 
del meu parlament. No altero la dispositio del discurs, intervinc sobre l'ac- 
tuatio. No modifico els elements essencials del discurs, la inventio, retoco 
la manera formal de com plantejo les coses. Tal vegada també em repenso 
on vaig ubicant durant el periple discursiu, en el recorregut per l'autopista 
de la comunicació, aquelles àrees de servei on podem relaxar-nos i que ens 
serviran per tornar a recuperar l'embranzida i circular cap a un altre punt 
del nostre viatge comunicatiu. 

En aquesta reflexió en veu alta que estic fent, jo no puc deixar de ma- 
nifestar que com a orador encara tinc un altre problema. Us el diré, ara 
mateix. No acabo de saber a qui m'adreço. Qui em pot assegurar que això 
us ho dic a vosaltres... i prou2 Aquí hi ha autoritats acadèmiques, persones 
del món de l'empresa, gestors, periodistes, professionals de la ràdio, de la 
televisió, estudiants, amics, companys que formen part dels meus equips 
de treball... però aquí hi veig també una càmera, allà dalt. Per tant, tot això 
s'està enregistrant. Qui i quan veurà l'enregistrament: He de considerar que 
parlo a un receptor que no conec ni coneixeré mai2 M'ha d'amoinar, això 
Aquest discurs, el podrien veure d'aquí seixanta anys. Us imagineu l'any 

2070 quan sentin aquest discurs i ens vegin fent tot això que hem fet avui2 
Interessant. Què en pensaran els receptors d'aleshores: I, jo, ara, he de pen- 
sar en ells i en els qui em sentiran en diferit o, en canvi, he d'entendre que 
aquesta càmera és un ull extern i que no m'ha d'amoinar2 Fem un petit exer- 
cici d'imaginació. (Imprevistament, de fons s'escolten les campanes de la 
catedral de Tarragona) Les campanesl Escolteu les campanesi (Pausa) Que 
n'hi haurà, de campanes que toquin el 20702 Al barri Gòtic de Barcelona on 
vaig néixer, també sentíem les campanes de la catedral. El vent hi ajudava. 
La meva àvia, quan escoltava el so de la sirena del vaixell de les Balears 
—que ens l'acostava el vent—, sabia el temps que faria. I segons els sons de 
les campanes de la catedral sabia si s'hi celebrava un funeral, un casament, 
una missa o un bateig. Me'n recordo, de les campanes aquelles que tocaven 
a bateig, és nen o és nena2 és nen o és nena2 és nen o és nena2, perquè les 
campanes feien "dang dàng dang dàng...", "dang dàng dang dàng"... La 
meva àvia era una dona que quan jo vaig néixer ja havia perdut el marit 
però cada dia de l'any em parlava del seu home. (Cantant) "Ai Marieta que 
guapa estàs, si no et vesteixes t'encostiparàs.. ". A mi ella em deia: el teu 
avi em cantava això cada matí i ara t'ho dic jo a tu perquè t'has de vestir de 
pressa que t'esperen al col-legi. (Pausa) Vivíem a la mateixa casa l'àvia, els 
meus pares i la meva germana, i ella i jo compartíem la mateixa habitació, 
quan jo era menut. La meva àvia era aragonesa i el seu home era de Reus. 
Un pintor decorador que s'havia fet un fart de fer etiquetes del Chartreuse. 
L'àvia a casa cantava cançons, i la mare també. Jo era un marrec petit, que 
corria pel pis. (Cantant) "La mare de Déu, quan era xiqueta anava a costura 
a aprendre de lletra". L'avi havia ensenyat a l'àvia a parlar en català i quan jo 
vaig començar a fer transmissions de futbol en català li vaig preguntar al Jor- 
di Mir: "si em surt algun dubte, durant la transmissió, què et sembla que tin- 
gui al costat un diccionari, material bibliogràfic o potser una llibreteta amb 
pautes determinades: El Jordi em va dir: (Canvi de to) només has de pensar 
com ho diria l'àvial (Pausa) Ella era una immigrant que, un cop aquí, havia 
après el català que li havia ensenyat el seu home i, fixeu-vos-hi bé, quan 
jo tinc un problema professional penso com ho hauria dit l'àvia... (Pausa) 
Aquella dona havia tingut una vida feliç, fins que va arribar la guerra. Tenia 
quatre fills, dos nois i dues noies. Un d'ells es deia Salvador. Un pintor que 
prometia. El seu pare era pintor decorador, el de les etiquetes del Chartreu- 
se, i ell era pintor artista. Va ser molt amic d'en Clavé i hi ha obra seva al 
Museu Nacional d'Art de Catalunya. Va morir en un camp de concentració 

a Galícia. Una vegada vaig anar La Guardia, a prop de Pontevedra, a buscar 
la memòria que hi pogués restar del meu oncle. No hi vaig trobar res més 
que una fossa comuna i un rector que tenia una relació de persones allà 
enterrades. Vaig buscar el nom del meu oncle i el vaig trobar, Ortiga. Però 
al costat d'Ortiga posava: "Jornalero". "Jornalero2" L'Ortiga havia fet molts 
cartells per a la República i, quan el van atrapar els franquistes, per mirar de 
salvar la pell en lloc de dir que era pintor devia haver dit que era jornalero. 
(Pausa) Us adoneu de la importància d'una sola paraula en un moment de- 
terminat2 Una sola paraula, jornalero, et pot salvar la vida. (Pausa) 

Us en posaré un altre exemple. Una vegada el Barça va anar a Madrid 
a jugar un partit de futbol. Aleshores hi estava actuant el Tete Montoliu. Poc 
abans del partit, va trucar a la Marisol, al despatx, i va dir: "Que podré sentir 
des de Madrid el partit de dissabte2" Li vam dir que no, però que era segur 
que el Madrid el podria convidar a la llotja del Bernabéu. El Tete va insistir. 
"No, a la llotja no, que no et puc sentir. Jo vull escoltar el partit". Molt bé. 
Ens vam citar a la cantonada de Concha Espina i va venir el Tete Montoliu, 
amb la Montserrat. Vam quedar amb ella que el vindria a buscar al cap de 
cinc hores. Com saben, la Rut, la Sònia, la Marta i totes les persones del 
meu equip, nosaltres arribem al camp molt abans de començar el matx. El 
Tete, que m'agafa del braç, i ja ens tens a tots dos cap a la porta de l'estadi. 
Arribem a l'entrada corresponent i jo ensenyo els dos passis de premsa. 
A l'altra banda, un home uniformat amb una camisa grisa i una gorra de 
plat. Menjava pipes i les clofolles, per cert, reposaven transitòriament a la 
solapa de l'americana arrugada. Jo li dic que som de Catalunya Ràdio. El 
porter aquell es mira les credencials, em mira a mi, mira el Tete i em diu: 
"3Y tú, tú eres locutor2 Li dic que sí i ell fa, amb to burleta: ":Y él también 
es locutor2" El Tete, més llest que la fam, se m'avança i diu, com una bala: 
(JMP imita la veu de Tete) "Comentarista". (La gent riu). (Pausa). Una sola 
paraula: comentarista, et permet entrar al Bernabéu. (Pausa) Us adoneu de 
la importància de les paraules2 

El meu pare escrivia amb una vella Undervvood i cada cop que picava 
a la Undervvood se sentia "clac". Feia d'administratiu en una fàbrica i s'em- 
portava feina a casa. Hi havia vegades que s'estava treballant fins a la una 
o les dues de la nit i a mi m'agradava quedar-me al seu costat després de 
sopar i fer-li una estoneta de companyia. De vegades, li posava el paper car- 
bó entre el paper i les còpies. Picant a aquella Undervvood, vaig aprendre a 
escriure a màquina. I vaig aprendre també algunes coses de les paraules. Em 

sabia de memòria els noms dels carrers que hi havia en la relació de clients 
que tenia el pare. Sabia els noms però no sabia on eren, aquells carrers. 
(Pausa) És clar que si parlem de paraules us he de dir que la meva mare 
era una dona que tenia una capacitat d'expressió verbal magnífica. Tinc 
presents alguns rituals domèstics. Quan ma germana i jo érem cadascú al 
seu llit a l'hora d'anar a dormir, ella se'ns acostava i preguntava: "Conillets, 
que esteu ben amagadeeeeets2" L'estic sentint. Aquelles paraules, jo ja les 
esperava, ja les sabia, eren com la confirmació que tot estava en ordre per 
posar-nos a dormir. El que no sabia aquella bona dona que era ma mare 
és que, com que uns tiets que havien vingut d'Amèrica, on havien emigrat 
després de la guerra, m'havien portat de Canàries un petit transistor, jo tenia 
el transistor sota el coixí i era un conillet ben amagadet, però amb un petit 
auricular, això que ara en diuen pinganillo (Dr. Joan Martí, hauríem de veu- 
re com n'hem de dir del pinganillo), i, amb aquell auricular, m'escoltava la 
ràdio amb una passió espontània per les paraules que sentia. Tant m'atreia, 
la ràdio, que de ben jovenet vaig pensar que m'hi dedicaria. Però... com t'ho 
fas per dedicar-te a la ràdio2 A casa volien que estudiés ciències perquè els 
enginyers es guanyaven més bé la vida que els advocats. Jo ja era bastant 
tossut i volia estudiar lletres, i a casa, al cap i a la fi, sempre van deixar-me 
fer el que em va semblar en cada ocasió. La questió és que em vaig matricu- 
lar a la Facultat de Filosofia i Lletres, on vaig trobar-hi extraordinaris mestres, 
el Dr. Bastardas, el Dr. Gomà, el Dr. Vilanova, el Dr. Siguan, el Dr. Llobet, 
el Dr. Badia que, acabada la carrera, em va contractar dos anys com a pro- 
fessor no numerari... Vaig fer Filologia perquè vaig pensar que m'ajudaria 
a avançar en l'aprenentatge del domini de la paraula. Per a mi les paraules 
són com les cartes per als qui fan jocs de mans. Remenen (o ho fan veure) 
però controlen (o ho fan veure). De vegades és bonic fer jocs de paraules. I 
útil. De tant en tant m'obligo a fer petits exercicis. Com mirar de parlar un 
minut només amb femenins, per exemple. Si ho vols fer bé has d'alentir el 
ritme, és clar. Són exercicis que contribueixen a tenir la musculatura mental 
una miqueta més activada. És clar que tot això ho faig ara. Al principi, no. 
Quan jo vaig començar en aquest ofici em dedicava a copiar tothom 
i a imitar els qui en sabien. Jo escoltava Soler Serrano, per ràdio, i pen- 
sava: com parlal Aquell home semblava que mastegués les paraules i jo 
me l'imaginava obrint i tancant la boca perquè vocalitzava molt bé. "Muy 
buenas tardes queridos amigos de Radio Barcelona. Les hablamos desde el 
corazón. Para mi, éste es un recuerdo entrafiable..." I jo pensava, potser sí 

que s'ha de parlar així per ràdio. (Pausa) El primer dia que vaig entrar a fer 
una prova a la ràdio em va dir un que manava: "Amb aquesta veu que té 
vostè no pot parlar per ràdio. Que no ha sentit vostè les veus de la ràdio2" 
És clar, quanta qualitat tenien les veus de la ràdio, als anys seixantal Isidre 
Sola, Encarna Sànchez, Juan Manuel Soriano, Joaquín Díaz... Jo, en canvi, 
tenia aquesta veueta que tinc. No en tenia ni en tinc cap altra. Aleshores 
vaig pensar: (Canviant a un to més greu la veu) quan parli per ràdio miraré 
de parlar més engoladament. I quan vaig començar a fer torns a la ràdio ha- 
via de dir cada tarda: "Casa de la Estilogràfica, Fontanella 17. Estilogràficas, 
bolígrafos, encendedores, artículos para dibujo, reparaciones garantizadas. 
Josés, Pepes, Pepitos, el día del Padre, su regalo està en Casa de la Estilo- 
gràfica, Fontanella 17". (Rialles). (Pausa). Paraulesi Un dia, un altre dia, 
un altre dia, un altre dia, cada dia, cada dia, cada dia, cada setmana, cada 
mes... Durant molt de temps vaig estar dient cada tarda (veu greu) "Casa 
de la Estilogràfica, Fontanella 17". (Silenci llarg). Jo crec, Dr. Salvador Giner 
(lassenyala), que no em va fer cap mal això perquè em va educar en una 
certa disciplina. Per exemple, provava si podria canviar el to a l'hora de dir: 
"Pepes, Pepitos". Potser quedaria millor. Podria dir (Canvia l'èmfasi): "Su 
regalo està en Casa de la Estilogràfica" d'aquesta altra manera... Pensava 
que, com que havia de dir allò cada tarda, podria mirar de treure'n algun 
ensenyament, d'aquella rutina tan avorrida. Jo escoltava amb atenció els lo- 
cutors acreditats, com ara Matías Prats: (Imitant-lo) "Desde los aledafios del 
estadio Santiago Bernabéu..." Aledafios2, què deu ser això dels aledafios2 
(Pausa) Matías Prats va ser molt famós, però aquí hi havia locutors d'esports 
tan bons o millors, com ara Miguel Angel Valdivieso, José Félix Pons, Juan 
Antonio Fernàndez-Abajo, Joan Lluch o Pedro Ruiz. Tots, en aquella èpo- 
ca, tenien una gran preocupació perquè no se'ls notés de quin equip eren. 
Havien de semblar imparcials. Jo crec que un dels grans avenços que vam 
assolir, amb els companys que vam començar a fer transmissions de futbol 
en català, és que vam decidir que nosaltres no seríem imparcials. I, sobretot, 
que no voldríem semblar-ho. És potser una heretgia dir que no som impar- 
cials2 Jo crec que no. Jo crec que és millor que un comunicador declari la 
seva pertinença, les seves servituds, els seus compromisos i les seves simpa- 
ties. Això permet que el receptor entengui millor el missatge i que el situi, 
l'enquadri, l'ubiqui adequadament en el context. Així tots sabem on som i 
tot aclarit... L'aparent neutralitat no és aconsellable perquè la neutralitat real 
no és possible. M'atreviria a dir que, d'entrada, no sempre us hauríeu de 

refiar dels qui es declaren neutrals. És millor, crec jo, declarar-te partidista i 
mirar de ser honrat. Com resulta obvi, l'objectivitat no existeix, però sí que 
existeix l'honrada subjectivitat. Quan transmeto un partit de futbol, jo he de 
dir les coses que passen. Per més partidista que jo sigui, no puc dir el que 
no passa. Puc marcar la meva subjectivitat partidista amb el to, si la jugada 
és a favor o en contra tindré un to complagut o un to de disgust, si fem un 
gol estaré content i si me'l fan estaré trist, però si és penal he de dir que és 
penal. Tant si ens beneficia com si ens perjudica. He de tenir la distància 
narrativa, tota la que em permet la meva honrada subjectivitat, i he de tenir 
també implicació emocional, tota la que em permet la meva condició par- 
tidista que m'apropa a la sensibilitat de l'audiència. 

Quan vam començar a fer transmissions de futbol en català havíem de 
començar a pensar com en diríem de los aledafios i coses d'aquestes. Però 
abans havíem de saber en quina empresa trobaríem mitjans per transmetre 
en català. En aquella època encara no s'havia restablert la Generalitat però 
per avançar en el nostre propòsit tampoc no ens havia de fer cap falta. Te- 
níem un as a la màniga, que era La Caixa. És clar, si no haguéssim tingut 
l'as de La Caixa, no hauríem pogut anar enlloc a demanar res, perquè en 
aquest món, com sabeu, els números s'han d'acabar quadrant. La Caixa, 
que encara ens patrocina en una relació excepcional de fidelitat mútua, en 
aquell moment no es va plantejar això com una operació de màrqueting. 
S'ho plantejava com una contribució a la recuperació lingúística i cultural 
de Catalunya. La seva aportació va ser tan decisiva que la hi he volgut re- 
conèixer sempre. Gràcies al poeta Alfred Badia, que em va traduir la meva 
tesina de llicenciatura sobre terminologia futbolística en llengua espanyola, 
vaig aconseguir un corpus a partir del qual podíem començar a treballar. I 
en aquest punt va arribar l'ajut decisiu d'en Joan Granados i d'en Jordi Mir, 
aleshores al FC Barcelona. En Jordi va fer una feina generosa i decisiva, 
sistemàtica, permanent, constant. Amb una paciència immensa, m'anava 
corregint les expressions i m'explicava el perquè de cada cosa. Gràcies a 
l'esforç de tots plegats el director de Ràdio Barcelona d'aleshores, Manolo 
Teràn, va poder assumir el projecte. La cosa curiosa d'aquell moment és que 
quan va anar a la direcció general de Madrid a presentar les transmissions 
en català, la primera pregunta que li van fer va ser "iya lo entenderàn2" 
Aquesta és una pregunta feta pel director general de la cadena espanyola de 
ràdio privada més important. "3Ya lo entenderàn2" Puc assegurar que amb 
el pas dels anys, la meva percepció del coneixement que hi ha en el conjunt 


29 


de l'Estat de la realitat de Catalunya no ha progressat prou. És a dir, que no 
ha millorat gaire i que, evidentment, no nos entienden. I això ho podríem 
documentar també si parlem de comunicació. Busqueu la majoria de llibres 
que fan cròniques de la ràdio i de la televisió a Espanya i veureu com els 
que emetem missatges en català gairebé no hi sortim. En alguns casos, com 
el meu, es fa referència a la nostra feina... feta en castellà. Això, sí. Però 
quan treballem només en català... com si ens haguéssim mort. Per la meva 
experiència podria dir que això passa també prou en l'activitat acadèmica. 
He estat convidat a moltes universitats de Catalunya i del nostre àmbit lin- 
guístic, però fora de Catalunya, Balears i València, només he estat convidat 
a la Universitat de Navarra. A vegades comentem amb Ricard Torquemada 
que un especialista com ell hauria de tenir veu a les tertúlies de futbol que 
es fan a Espanya, però és clar, ell professionalment s'ha expressat en català, 
una llengua residual d'una comunitat petita, una llengua que nosaltres no 
hem estat capaços d'enfortir ni hem aconseguit que fos dignament recone- 
guda des de les estructures de l'Estat. La nostra realitat no cotitza en la seva 
borsa de valors mediàtics. Aquest criteri separador, en tots els casos, em 
desconcerta i incorpora una gran càrrega lògica de sentit a la pregunta: qui 
fa separatisme2 

Nosaltres tampoc no ho fem gaire bé, cal dir-ho tot. Dissabte passat a la 
transmissió vam comentar que un esquiador de la Catalunya del Nord havia 
guanyat una medalla olímpica. Al cap d'una estona vam rebre un correu 
electrònic de dos estudiants que ens deien que no havien sentit a escola 
parlar mai del Capcir. Ningú no els havia explicat què era el Capcirl Il eren 
nois escolaritzats en català i amb estudis secundaris. Quines històries els 
expliquem a classe Dissabte passat vam tenir al programa un investigador, 
en Francesc Canosa. Ens va descobrir que l'any 1934 a Catalunya hi havia 
una iniciativa per fundar una emissora de televisió. Els promotors tenien re- 
cursos, havien adquirit uns terrenys i havien anat a Alemanya a comprar una 
màquina emissora Telefunten. Gran sorpresa. Fins ara, el silenci al voltant 
d'això ha estat absolut per part dels historiadors que jo conec de la ràdio i 
la televisió al nostre país. Si algú em pot desmentir, si us plau, que ho faci. 
(Pausa) No coneixem la nostra pròpia històrial No l'ensenyem. I ja no te- 
nim l'argument, permanent fins no fa gaire, de la dictadura. Qui tria, doncs, 
els nostres discursos2 (Pausa llarga) Qui tria els nostres discursos2 (Pausa). 
M'imagino Catalunya al principi del segle passat. La vitalitat de les prime- 
res dècades. L'època aquella en què la societat civil tenia una força que 

ara no tenim. Hi havia enormes tensions socials, però també una immensa 
capacitat d'il-lusionar-nos, de mirar endavant... L'època dels projectes d'en 
Pearson, de les obres ambicioses que més tard, primer per la dictadura i 
després vés a saber per què, han quedat com han quedat. Com l'expansió 
ferroviària, per dir-ne una. 

A mi m'encanta anar amb tren... Un dia era a l'estació de la Garriga es- 
perant un tren. És una estació d'aquelles que tenen un aire passat de moda 
i un rellotge gran dels d'abans. D'aquells que es veu bé l'hora. A l'estació, 
la finestreta tancada. La persona que venia els bitllets era la mateixa que 
s'ocupava del bar i que tenia la clau del lavabo. Se sentia una ranxera inter- 
pretada per un cantant conegut. A dintre del bar un vell aparell de televisió 
emetia un programa on una parella explicava que s'havien enamorat anant 
de "de públic" a un programa de televisió de la mateixa cadena. Em va fer 
l'efecte que aquell assumpte de l'enamorament era un discurs vulgar, pre- 
parat i gens creible. De plàstic. Vaig decidir ignorar-lo. Em vaig col-locar en 
una punta del taulell, just sota el televisor i em vaig disposar a esperar que 
vingués el tren. Quan anava a obrir el diari, vaig alçar el cap i vaig veure 
allà al mig del bar la cara d'una persona humil completament il-luminada. 
Transmetia una sensació de benestar. Mirava la pantalla. Quina placidesa 
tenia el rostre d'aquella dona, embadalida per la televisió. La vaig estar 
observant una estoneta. Ella no ho notava. Semblava molt interessada per la 
història d'amor de la parella. Tot allò que jo havia considerat que era fals, 
ridícul, inventat, ensucrat... a aquella persona li transmetia bones vibraci- 
ons. Aquella dona veient allò —ho diré en dues paraules— (Pausa) semblava 
feliçl El missatge que li arribava reeixia plenament l'objectiu. Aleshores vaig 
constatar de nou que no podem menystenir mai cap discurs, perquè tots 
els discursos, tots, tant els bons com els dolents, arriben a algú. La caracte- 
rística més exclusiva de la televisió és que arriba a tot arreu. Nosaltres, els 
qui estem ben dotats, els afavorits —tots els qui som aquí, som privilegiats—, 
nosaltres podem triar. Fins i tot podem dir "això ja sé per on va, això no 
m'interessa". Nosaltres tenim fonts directes d'informació, no som ben bé 
el poder, però ens situem en un segment bastant alt de la piràmide de la 
comunicació per a receptors massius. Penseu que hi ha una gran quantitat 
de persones aquí al nostre país i a fora del nostre país que miren la vida i el 
món d'una manera molt principal a través dels missatges que emet la tele- 
visió. I conformen el seu criteri amb poca cosa més. O amb res més. Aquell 
somrís d'aquella dona em va fer pensar que la nostra activitat sempre és 

profundament transcendent. I que això no podem oblidar-ho mai. Encara 
que els negociants ens diguin que sí, encara que els negociants s'ho tirin a 
l'esquena, no podem desvincular-nos mai de la transcendència dels nostres 
missatges. Nosaltres arribem a les cuines, als dormitoris de les cases i ho 
fem sense trucar a la porta, hi entrem directament. L'automatisme, l'hàbit 
d'arribar a casa i posar el televisor el té moltíssima gent. Si els portadors 
de missatges truquessin al timbre, la gent s'ho pensaria, s'ho rumiaria dues 
vegades abans d'obrir. En canvi, aquell individu que ens parla des de la 
pantalla el deixem entrar sense cap requeriment. És això dolent2 No neces- 
sàriament. És això bo2 No necessàriament. Depèn de les condicions en les 
quals estigui treballant aquell professional. l aquestes condicions, qui les ha 
de marcari El legislador i l'organització professional. Ells haurien d'estructu- 
rar harmònicament el conjunt bàsic del sistema i de la xarxa de comunica- 
cions. Els professionals ens hem d'exigir responsabilitats en l'exercici de la 
nostra feina i també ens hem de protegir davant dels elements externs que la 
condicionen, l'entorpeixen o l'amenacen. I quins són els elements externs 
que la condicionen Els poders, és clar. El poder econòmic, el poder polític, 
els interessos de l'ambició immoderada d'alguns empresaris de la comuni- 
cació... Avui dia tots sabem que tenen problemes, els empresarisl I és clar 
que hem de ser comprensius amb els problemes dels empresaris, però no 
els ha de pagar sempre la qualitat del missatge, que finalment repercuteix 
en el receptor. Volien llicències de televisió i ara els en sobren, ara les tor- 
nen, doncs per què les volien2 O és que qui les concedia no va planificar 
bé la xarxa2 Aleshores, quina coherència de criteri hi havia en l'actuació 
de l'Administració2 (Canvi de to) Veig alguna cara astorada, però això és 
el que penso. (Pausa) Potser no n'hi havia, de criteri. O no era un criteri 
pensat per servir el receptor. L'origen de les perversions mediàtiques rau en 
la irresponsabilitat dels poders. I no hem d'oblidar que la baixa qualitat dels 
missatges que circulen afecta, sobretot, les persones més desafavorides. A 
nosaltres ens afecten menys perquè nosaltres exercim molt sovint el dret a 
ignorar, com vaig fer jo a l'estació. La púrria que fan per la televisió no la 
veiem, la ignorem. (To enèrgic) Oi que vosaltres ignoreu el nombre d'inter- 
vencions de cirurgia estètica a què s'ha sotmès la famosa mediàtica de torn2 
Doncs hi ha molta gent que en canvi sí que ho sap. I ho sap, perquè algú 
fa debats amb aquesta mena d'assumptes, com si això fos interessant. Algú 
a qui no interessa entendre que podria aconseguir també altes audiències i 
fer també bons negocis articulant missatges objectivament més interessants. 

Aquí hi ha una part essencial del problema. Un altre és la interferència del 
poder econòmic i polític, no solament en les empreses públiques, també en 
les privades. 3Com s'entén que algú amb poder agafi el telèfon i es permeti 
trucar a un intermediari de la comunicació i, com qui diu, esbroncar-lo 
o mirar de pressionar-lo2 Com permetem això2 On hem d'arribar els pe- 
riodistes2 L'augment d'aspersors mediàtics, la millora de la tecnologia, la 
fragmentació del mercat, el preu del paper, l'avanç imparable de la xarxa, 
són els nostres enemics principals: No, no ho són. De periodistes n'hi ha 
hagut fa segles i, d'una manera o una altra, continuarà havent-n'hi perquè 
mentre hi hagi vida hi haurà comunicació i, per tant, circulació de missatges 
públics. Què serà clau2 Que aquests missatges mantinguin el valor. Il això no 
serà possible sense la intervenció professional del periodisme responsable, 
que és l'avalador de la qualitat del missatge. Tant si el suport és de paper o 
és electrònic. Tant si el cost de la primera matèria és més car o és més barat. 
Cal, per tant, que en defensa dels drets de les persones enfortim el segment 
professional dels intermediaris de la comunicació enfront de la tenalla de 
poders que amenacen l'activitat de la praxi periodística. M'heu d'excusar 
la passió que hi poso, a l'hora de tractar assumptes d'aquesta mena. Això 
també em passa de vegades quan parlem de l'estat de la llengua. No creieu 
que des dels mitjans hauríem de parlar més bé2 (Canvi de to) Us n'explica- 
ré una. Jo vaig tenir la fortuna d'entrevistar Salvador Espriu en un plató de 
TVE a Sant Cugat. Quan l'il-lustre poeta ja era assegut al seu lloc i li havien 
col-locat el micròfon, es va sentir una veu que deia: "El invitat tindria que 
dir algu, perquè tindríem que provar el sonido". Espriu em va mirar i em va 
dir: "Quin català més infecte que parla aquest home". l es va tornar a sentir 
aquella veu que deia: "És bona. Gràciesl" (La gent riu) (Pausa) 

He d'admetre que quan vaig començar a treballar a la televisió em feia 
molta por no estar a l'altura i no saber superar els problemes que podia tro- 
bar-m'hi. En l'ambient professional, alguns s'havien convertit en tòpics que 
repetia tothom. El tòpic més temut i més il-lògic era aquell que parlava del 
riesgo del directo. Volien dir que la feina enregistrada no tenia riscos. Si ens 
equivocàvem, hi tornàvem i llestos. Però en directe no podies fer-te enrerel 
Sempre em va semblar que tenia poc sentit això del riesgo del directo. Com 
si la vida no fos en directe, com si els cirurgians no operessin en directe, 
com si vostès no fessin classe en directe, com si no ens enamoréssim en 
directe... Tot ho fem en directe. Un altre tòpic i enemic a combatre era que 
et quedessis aturat quan parlaves o quan feies una entrevista. D'això se'n 

deia —i encara ho diem— quedar-se en blanc. Això feia i fa molta por. I és 
una de les causes de tanta xerrameca buida i de tant parlar per parlar. Com 
si l'acumulació de paraules garantís millors contingutsi Curiosament, ben al 
contrari, amb els anys vaig descobrir un aliat bàsic per comunicar-me millor 
(Fa una pausa llarga mentre fita l'auditori de banda a banda)... la pausa. La 
pausa. Qui no domina les pauses, no domina el discurs. Una pausa ade- 
quadament acompanyada de la mirada i del gest li pot donat a entendre a 
l'interlocutor "no em satisfà això que m'estàs dient, continua parlant". Per 
fer-la, cal haver superat la por al silenci, una de les pors que cal desterrar. Si 
dominem el silenci el podem fer servir com a conjunt ple de contingut en 
situacions comunicatives diverses. Com, per exemple, fixeu-vos en l'aplica- 
ció que li hem donat en aquesta entrevista amb el Dr. Fabiàn Estapé. (Es pro- 
jecten les imatges del diàleg de JMP amb Fabiàn Estapé en què parla de la 
solitud que experimenta des de la mort de la seva dona). Quan hem creat un 
clima emocional determinat, la pausa és absolutament escaient. És clar que 
em podeu dir que hem assistit a una confessió per part de l'entrevistat i que 
això ens ajuda, és veritat. Però en molts altres contextos també funciona. I 
de vegades és operativa en situacions inimaginables És possible començar 
una entrevista callant2 (Pausa) Sembla una bajanada això que dic. Sí, però 
vegem aquest cas. (Es projecten les imatges d'una entrevista amb Rosa M. 
Sardà) Ella parlava i el silenci del presentador li feia entendre que havia de 
continuar ella sola omplint de contingut el buit sonor. És clar que em podeu 
dir que Rosa M. Sardà és tan bona comunicadora que és capaç de fer tot allò 
que es proposi. Teniu raó. Teniu tota la raó. 

M'agrada molt analitzar la comunicació. Fa quinze anys que sistemàti- 
cament em dedico a això. Tinc molts exemples com aquests i molts missat- 
ges de persones que ens envien materials al taller. Allà observem els proble- 
mes, els analitzem, els identifiquem i els classifiquem. De vegades, ajudem 
persones a resoldre algunes necessitats. Un dia vam rebre una comunicació 
que deia: "Tinc la sensació, que la meva parella m'enganya. De fet, ja fa 
temps que la tinc. Després de rumiar-m'ho molt, he decidit que el cap de 
setmana que ve vull fer front a la situació. Aprofitaré que diumenge al matí 
ens alcem tard, per abordar el tema. He pensat que ho faré quan encara 
siguem al llit i que miraré de crear un ambient íntim i plaent entre tots dos. 
Vull que se senti a prop i de gust. l explica: Sempre m'ha semblat que quan 
ens toquem i ens relacionem físicament és quan hi ha un grau més alt de 
sinceritat entre nosaltres. I continua: També he pensat que si es confirma la 

meva sospita, d'entrada, procuraré ni cridar ni plorar. Fa dies que m'estic 
imaginant com passarà tot això. No sé si ho estic fent bé". Com no ho ha 
de fer bé una persona que es planteja la comunicació com a problema2 
Una persona que no aborda la comunicació d'una manera espontània i 
que preveu controlar la mesura de les paraules i la força devastadora de les 
emocions, és una persona que ha desautomatitzat el procés de reacció i 
resposta i que s'ha assegurat les màximes garanties per assolir els objectius 
que es proposa. Fixeu-vos en aquesta altra observació testimonial. "Quan la 
mare tenia 30 anys em parlava cada dia. Als 40 ja no em feia falta escoltar-la. 
A partir dels 50 ella i jo parlàvem una mica més sovint i encara vam xerrar 
més des que va fer la seixantena. Això ha durat molt de temps fins fa poc. Ara 
l'abraço i ens mirem als ulls. Quan vaig llegir això, vaig pensar en aquella 
mirada de la mare al nadó que hem comentat al començament. En certa 
manera em va semblar com si amb la comunicació obríssim i tanquéssim 
el cicle de la vida. De petit, el nadó indefens ens respon amb una rialleta. 
Quan és velleta, l'àvia malalta només ens pot dir coses amb un suau somrís. 
(To dolç) (Pausa). 

Em gratifica extraordinàriament relacionar totes aquestes coses. I tam- 
bé poder ocupar-me d'allò que més m'interessa. Ara disposo de temps per 
poder correspondre algunes responsabilitats socials. Així doncs, m'honora 
ser membre, des de fa poc, de la Secció Filològica de l'Institut d'Estudis Ca- 
talans. Com sabeu, es tracta d'una institució cabdal del nostre teixit científic 
i cultural. Doncs bé, m'ha sorprès la manca de suport i la insuficiència de 
recursos de tot ordre que amenacen i forçosament afebleixen la nostra Aca- 
dèmia Nacional. L'entusiasme indefallent de la gent que hi fa feina, lluny de 
ser reconegut, és ignorat amb indiferència prou generalitzada. (To enèrgic) 
No comprenc el capteniment del nostre poble, tan incapaç de valorar com 
cal instruments essencials per a la nostra pervivència cultural. Com tampoc 
no em sorprèn l'entusiasme de tants i tants periodistes catalans que mal- 
grat les circumstàncies i les condicions adverses continuen treballant amb 
illusió i competència. (Pausa) Ara els vull recordar per què mereixen ser 
reconeguts en el seu esforç diari. 

Allò que jo he fet més sovint a la vida, al marge de treballar, és mirar 
i escoltar. Després, reflexionar i tractar de treure'n conclusions. I, en fun- 
ció de les circumstàncies, procurar aplicar-les i actuar. Podríem dir que tot 
això és així des de la meva òptica cultural. Des de l'òptica social, en tot el 
meu capteniment professional hi ha la presència permanent del receptor i 

la defensa dels seus interessos. Viure és un compromís. Un compromís amb 
allò que creus i actuar de manera ajustada i coherent amb tu mateix. Això 
no sempre és fàcil del tot. De vegades hi ha circumstàncies que sembla que 
t'allunyen de les teves conviccions. De vegades convé fer possible un pro- 
jecte i saber cedir. Cal habilitat, encert i sort. Però, a la llarga, no pots allu- 
nyar-te gaire del teu compromís, ni renunciar als principis bàsics associats 
a les conviccions personals. També cal, és clar, l'auxili estratègic del dubte, 
tan eficaç contra tota mena de dogmatismes... 

Abans us he parlat de la meva preocupació per la llengua catalana i 
la meva preocupació per la transmissió d'informacions i per la gent menys 
afavorida. Sens dubte, són questions que em neguitegen i que m'amoinen 
molt. Potser massa. Però també és veritat que seria un infeliç desagralt si no 
digués clarament que al mateix temps em sento un afortunat. És que ho sócl 
Sóc feliç amb la companyia de tants amics que m'han ajudat, de tantes em- 
preses que m'han permès desenvolupar-me professionalment, tant a la ràdio 
com a la televisió, de tantes persones que m'han ensenyat coses, de tants 
companys que m'han acompanyat per aquests camps de Déu, als platós, als 
estudis, a les aules... Hem viscut moments de tensió i d'èxit, de pors i de 
reconeixement. Però els hem viscut en plural perquè la nostra és una feina 
col-lectiva, no és una feina individual. És un treball de grup. Per això, ara 
m'agrada extraordinàriament que hi sigueu tots. Tots. Els meus mestres, com 
Manolo Teràn, que va ser qui em va ensenyar a parlar per ràdio, un home 
injustament oblidat, professors de la Universitat de Barcelona, membres de 
l'Institut d'Estudis Catalans, companys de feina i col-legues, directius de les 
empreses per a les quals he treballat i treballo, els amics del taller... Hi ha 
també una amplíssima representació dels receptors. Hi és tothom. Amb tots 
estic en deute i amb tots vosaltres vull compartir aquesta distinció. Si no 
hagués estat pels mestres que m'han ensenyat, per la gent que m'ha intro- 
duit en l'ofici, pels companys que m'aguanten els neguits, pels amics que 
m'acompanyen quan em pot la desorientació, jo avui no seria aquí. Jo sóc 
el resultat de tot això. (JMP baixa de nou a les fileres on són els assistents) 
Ara que me n'adono, m'he oblidat de parlar d'algú. No sé si és impropi, 
però seria injust no agrair a les dones que m'han estimat i que m'han acom- 
panyat a la vida, la mà que en cada ocasió m'han pogut donar i tot el que 
m'han ajudat a aprendre, a descobrir i a sentir... I seria absolutament injust, 
imperdonable, que no parlés d'una dona que, quan els meus pares estaven 
malalts, va permetre jo que continués anant sempre a tots els partits del 

Barça, sempre a tots els programes de televisió, sempre a totes les reunions 
professionals... Que jo pogués fer totes les feines que havia de fer perquè 
ella i els seus, amb generositat sense condicions, van ocupar-se dels pares. 
És la meva germana Teresa. (JMP s'ha acostat on seu ella i li ha posat suau- 
ment la ma a l'espatlla) 

Totes les paraules que dic avui cal entendre-les en la clau de l'agrai- 
ment. Només puc dir gràcies. Avui no hauria hagut de dir res més, aquí. 
No calia. Tot aquest llarg soliloqui, estimat rector, són també dues paraules: 
moltes gràcies. 

Arribats a aquest punt, ja només em queda una idea per dir-vos. És la 
idea final. (Canvi de to). És imprescindible i inexcusable que qui fa un dis- 
curs seleccioni bé la idea final. (Torna al to anterior) La d'avui és aquesta: el 
passat és passat. La feina feta ja està feta. Ja no hi és ni l'espectador d'ahir, 
ni el lector d'ahir. Ja s'han mort. Avui hem d'anar a guanyar un nou especta- 
dor, un altre lector, un oient més. I potser diferent. Us diré una cosa, jo ara, 
allò que vull per damunt de tot és fer bé la transmissió de dissabte que ve. 
El que més m'amoina és el pròxim partit. Aniré amb avió a Granada, allà 
agafaré un tren cap a Almeria, on m'esperaran la Sònia, en Ricard, en Joan, 
en Jesús, la Marta, en Xavi, en David... Tots nosaltres, en equip, mirarem de 
guanyar l'etapa més immediata del futur. Ho farem en grup, com sempre. 
Per això mateix, ara, en grup, hauríeu de pujar amb mi a l'estrada a rebre 
el reconeixement d'avui. (Pausa) (Somriu) No ens ho deixaran fer, això. Ja 
ho sabem. Però el que sí que puc fer, tot aprofitant la llicència que m'ha 
donat el rector, és convidar la persona més jove que hi ha entre nosaltres i 
fer que m'acompanyi la resta de l'acte. Ella us representarà i al mateix temps 
simbolitzarà el propòsit renovat de guanyar el futur. (JMP s'atansa a la seva 
fillola, li agafa la mà i parlant amb ella se'n van cap al faristol) (To íntim per- 
sonal, parla amb la nena...) Mira, aquest senyor és el secretari general de la 
Universitat, aquest senyor és el rector de la Universitat i aquest senyor és el 
president del Consell Social de la Universitat. Saps què és el Consell Social 
de la Universitat2: (La nena, decidida) "No" (JMP exultant) Molt bél Està 
bél Quan una persona no sap una cosa ha de dir que no la sap. Seu aquí. 
Moltes gràcies. (A l'auditori) Ella us representa aquí i la seva joventut ens 
diu, essencialment, que tot el que hem fet fins ara no compta. Compta tot el 
que farem a partir d'ara. Perquè no pararem. No prescindiran tan fàcilment 
de nosaltres. Hem de tenir confiança perquè no pararem. No pararem i gua- 
nyarem. Guanyarem el futur. (Aplaudiments de la sala que JMP correspon) 

ss Paraules de benvinguda 
pronunciades pel Dr. Francesc Xavier Grau Vidal 
Rector Magfc. de la Universitat 


Benvolgut Dr. Joaquim Maria Puyal, 

Sr. President del Consell Social de la Universitat Rovira i Virgili, 
Sr. Secretari general de la Universitat Rovira i Virgili, 

Dr. Jordi Farré, 

Senyores i senyors claustrals, 

Distingides autoritats, 

Senyores i senyors, 


És motiu de màxima satisfacció per a la comunitat universitària celebrar 
aquest acte solemne d'investidura del periodista Joaquim Maria Puyal com 
a doctor honoris causa per la Universitat Rovira i Virgili. 

A mi em correspon l'honor i el privilegi de donar-li la benvinguda al 
nostre Claustre, i ho faig amb molt de gust, tant a títol personal com en nom 
del tots els membres de la Universitat, i en especial del Departament d'Estu- 
dis de Comunicació, del qual va néixer la proposta de conferir-li la màxima 
distinció acadèmica que atorga la Universitat. 

El padrí, el Dr. Jordi Farré, en la seva laudatio, ha posat de manifest tots 
els mèrits acadèmics i científics que el fan mereixedor de tan alta distinció i 
que hem pogut apreciar en la magistralis lectio amb la qual el Dr. Puyal ens 
ha obsequiat, mitjançant l'espectacle de la paraula. 

El món universitari en general i la URV en particular dóna molta signifi- 
cació al nomenament de doctor honoris causa. En primer lloc, representa el 
màxim reconeixement acadèmic per a la persona distingida, però també la 
institució integra, amb tots els honors, un nou membre a la comunitat univer- 
sitària i amb aquest acte ple de litúrgia està fent tota una declaració pública 
dels seus estendards i referents científics, socials i culturals. l avui podem dir, 
amb orgull, que el Dr. Joaquim Maria Puyal ja forma part del nostre Claustre, 
i s'uneix a l'equip de doctores i doctors honoris causa que, des de l'excel- 
lència en el seu àmbit de treball, apadrinen i honoren la nostra Universitat. 

Per a la URV, és tot un privilegi comptar entre els seus claustrals amb 
una de les personalitats de més prestigi en el camp de la comunicació, 

reconegut i respectat per tota la professió i per tot el país. Com ens ha 
recordat el Dr. Farré, és reconeguda per tota la societat, a tots els nivells, 
des de l'acadèmic però sobretot des de l'home del carrer, la contribució de 
Joaquim Maria Puyal en la normalització del nostre idioma. A una gran part 
de tots plegats ens ha acompanyat tota la vida i hem pogut sentir, experi- 
mentar, un veritable privilegi, el que crec que constitueix una circumstància 
extraordinària, com ho mostra el fet que al llarg de tants anys ningú ho ha 
provat de repetir, potser perquè no es pot copiar: que des de la popularitat i 
relativa superficialitat d'una retransmissió esportiva, se'ns exposa a un llen- 
guatge català ric, permanentment reflexiu, rigorós, fins i tot sota la pressió i 
intensitat emocional que es pot viure en un partit de futbol, un capteniment 
que dia a dia, partit a partit, transmet la passió per la feina ben feta i la 
qualitat. Capaç de corregir una expressió dels seus col-laboradors enmig de 
la transmissió d'una jugada de gol. Encara que no hagués fet res més que 
transmetre partits de futbol, la seva figura fóra irrepetible, però és que a més, 
el Puyal és estimat i enyorat també per tot el país per tots els seus progra- 
mes de televisió, que cada vegada i un a un han significat la introducció a 
casa nostra de nous formats, nous llenguatges, acompanyats sempre de la 
mateixa impressió de cura per tots els detalls, de cerca de la perfecció. Un 
perfeccionisme en la forma, simbolitzat per aquella veu, aquell cuquet a 
l'orella, que al final d'un programa li podia retreure haver anat per camins 
massa planers, i que a cadascun dels seus programes ha embolcallat ade- 
quadament l'objectiu sempre ambiciós i elevat, que ha permès fer fàcil el 
que és difícil: ara apropar al gran públic les grans personalitats de la nostra 
cultura i de la nostra societat, ara fomentar l'anàlisi crítica de l'actualitat o 
de les convencions socials mitjançant la discussió oberta, la franca i lliure 
expressió de diferents punts de vista. 

Mercès a l'exemple permanent de més de quaranta anys de professió, són 
molts i molt destacats els periodistes del nostre país que l'anomenen sincera- 
ment Mestre. Però el magisteri de Joaquim Maria Puyal va molt més enllà de 
la formació d'uns deixebles que avui són també referents en la seva professió, 
s'ha pres sempre el temps i l'esforç d'analitzar i d'explicar la seva tasca. 

Tal com ell mateix ha dit en alguna ocasió, l'èxit l'ha acompanyat des de 
molt jove i això li ha permès poder prendre certa distància quan li ha sem- 
blat necessari, i, conscient de la responsabilitat social de la seva professió, 
mantenir sempre públicament una actitud crítica de l'activitat del periodista, 
aturar-se a reflexionar i també investigar sobre els processos comunicatius. 

En ocasió del lliurament del premi Ofici del Col-legi de Periodistes de 
Catalunya, Joaquim Maria Puyal feia públic un manifest que titulava "L'ofici, 
amenaçat", que finalitza així: "Í...J Si ens deixem trepitjar el terreny i perme- 
tem la progressiva debilitació del nostre segment professional (imprescindi- 
ble en un sistema de comunicacions fiable) haurem de renunciar, també, a 
l'aspiració de consolidar plantejaments democràtics per al conjunt de les 
nostres societats." 

Efectivament, l'accés a informació contrastada i responsable és un dels 
primers requisits per poder desenvolupar aquest esperit crític que fa més 
lliure la ciutadania i és alhora un dels elements imprescindibles per al pro- 
grés col-lectiu, sota els valors universals de justícia i igualtat. 

En definitiva, Joaquim Maria Puyal, a través de la seva tasca ingent en els 
mitjans de comunicació, ha contribuit i contribueix encara a fer avançar la 
nostra societat, acomplint amb escreix les paraules d'Espriu que li agrada de 
recordar: "Ens mantindrem fidels per sempre més al servei d'aquest poble." 

Per totes aquestes raons som avui aquí, la incorporació de Joaquim Ma- 
ria Puyal al nostre Claustre ens permet d'exemplificar els valors del rigor, la 
passió per la feina ben feta, l'esperit crític, el compromís amb la societat, 
l'estimació pel país i, en un nivell superior, com a humans, el valor inesti- 
mable del llenguatge, de la paraula, que volem també que siguin sempre 
estendards de la nostra Universitat. 

Dr. Puyal, gràcies per acceptar la nostra distinció, que més que honorar 
la vostra persona ens honora a nosaltres mateixos, la vostra incorporació al 
Claustre prestigia la Universitat Rovira i Virgili i ens obliga a treballar per ser 
dignes d'aquest prestigi. 

Avui, amb el màxim reconeixement dels vostres mèrits, adquiriu el com- 
promís de representar la Universitat Rovira i Virgili, que de ben segur realit- 
zareu amb afecte. Rebeu l'enhorabona més cordial, en nom propi i en el de 
tota la comunitat universitària, que des d'avui és també la vostra. 

Moltes gràcies. 

